Nove romanse četiri prijateljice u filmu "Seks i grad 2"
Miranda, Charlotte, Samantha i Carrie - svaka na svoj način - još uvijek tragaju za 'pravim čovjekom' svog života
Četiri mondene Njuorčanke vratile su se u još jednu avanturu na velikom ekranu u svom gradu, ali i izvan njegovih granica - na Srednjem istoku, točnije, u Abu Dabiju Četiri mondene Njuorčanke vratile su se u još jednu avanturu na velikom ekranu u svom gradu, ali i izvan njegovih granica. Njihova potraga za romansom i ljubavnom srećom započela je u popularnoj televizijskoj seriji iz 1990-ih godina, nastavila se hit filmom 2008.-me, a sada je ova četvorka dodala još jedno poglavlje - film koji ih s Manhattana odvodi na Srednji istok. Radi se o filmu “Seks i grad 2.” Bile jednom četiri prijateljice...Našle su se u New York Citiyju: odvjetnica Miranda, pripadnica otmjenih društvenih krugova Charlotte, publicistkinja Samantha i spisateljica Carrie, koja je o njihovim životima pisala u svojoj novinskoj rubrici. Ubrzajte 12 godina unaprijed i vidjet ćete da svaka od njih još uvijek prolazi kroz ljubavne muke, odnosno nije pronašla ‘onog pravog.’ Za Carrie, nakon njenog dugo-odgađanog braka s muškarcem nadimka “Mr. Big,” život poprima neustaljenu rutinu. U međuvremenu, preko rijeke u Brooklynu, Miranda pokušava izbalansirati karijeru i obitelj... Charlotte pokušava biti dobra majka svoje dvoje djece, a istodobno je zabrinjava da bi seksi dadilja mogla njenog muža dovesti u kušnju. Naravno, iskušenje nikad nije predstavljalo problem za Samanthu, jedinu od četvorke koja još uvijek živi sama. No, i ona prolazi kroz vlastitu borbu, pokušavajući odgoditi zub vremena... Samantha je ta koja spašava situaciju kad joj jedan klijent ponudi fantastičnu priliku – put u Abu Dabi...I tako ove glamurozne prijateljice u visokim petama slete usred tradicionalnog Srednjeg istoka. Tradicija je, zapravo, ključni problem četvero prijateljica nesretnih u ljubavi, kaže Sarah Jessica Parker, koja igra lik Carrie. Ona je i producirala ovaj film: "Dogodilo se jedno vjenčanje, a sada će biti i brak, no ta dva događaja su vrlo različita. Mislim da je velika tema filma za sve nas - za svaku na specifičan način - tradicija. Carrie se u filmu često pita zašto pribjegavamo tradiciji – kao, na primjer, braku - a onda je odbacujemo." Iako se radnja filma uglavnom odvija u New Yorku, on ima ljubitelje daleko izvan njegovih granica. Cynthia Nixon, koja u filmu glumi Mirandu, misli da je glavni razlog njegove globalne popularnosti element glamura, koji je ljudima privlačan. Osim toga, tu je i velika doza humora, ali i seksepila, no prije svega, radi se o svakodnevnom, stvarnom životu žena prijateljica te balansiranja posla i obitelji, kao i prolaženja kroz menopauzu i osjećaja majčinske krivnje. To je dobra mješavina fantazije i realnosti, kaže ona. Kim Cattrall, koja tumači lik Samanthe, vjeruje da uspjeh filma Seks i grad koincidira sa sve većom neovisnošću i moći žene: "Za mene je najsnažniji element to da smo ohrabrile mnoge žene da promijene stav o tome kako se osjećaju kad nisu u vezi, o tome što znači bolovati od raka, udati se pa biti ostavljena, o samoći i usamljenosti. Mislim da smo obradile te teme i time im uvelike pomogle." Sarah Jessica Parker, međutim, kaže da je ovaj film, u srži, zapravo o tome što znači biti prijatelj i imati prijatelja. Film, kaže ona, slavi iskreno i istinsko žensko prijateljstvo. U filmu Seks i grad 2 također glumi Kristin Davis kao Charlotte, Chris Noth je Carrie-in Mr. Big, a na kratko se pojavljuju i brojni omiljeni likovi iz televizijske serije. Provokativna tema filma onemogućila je snimanje u Abu Dabiju, pa je za scene zamišljene u Arapskim Emiratima poslužio - Maroko.